Valter Hiie

Valter Hiie (aastani 1935 Valter Steinfeldt; 7. veebruar 1902 Tallinn – 23. aprill 1963 Tartu) oli eesti arst. Ta oli kirurg ja stomatoloog.

Ta lõpetas 1921. aastal Jakob Westholmi Gümnaasiumi ja 1927. aastal Tartu ülikooli. 1932. aastal sai Tartu Ülikoolis arstiteaduse doktori kraadi väitekirjaga "Pulsiaegade võnkumisist narkoosi vältel ja mitmes staadiumis peale narkoosi".

1944. aastal sai ta professoriks ja hakkas juhatama stomatoloogiakateedrit. 

Hiie oli aastatel 1954–1963 Eesti NSV Vabariikliku Stomatoloogide Seltsi esimees. 

Ta on koostanud uurimusi narkoosist, pea- ja lõualuukirurgiast, näoplastikast ja kasvajaist.

Tartus K. A. Hermanni 16 majal on tema mälestustahvel. Hiie elas selles majas 1944. aastast kuni surmani.

Viited

Välislingid 
Album Academicum Universitatis Tartuensis 1918-1944

Eesti kirurgid
Eesti hambaarstid
Arstide Koja liikmed
Tartu Ülikooli arstiteaduskonna professorid
Tartu Ülikooli arstiteaduskonna vilistlased
Eesti Üliõpilaste Seltsi liikmed
Jakob Westholmi Gümnaasiumi vilistlased
Perekonnanimede kaitseregister
Vabadussõja veteranid
Sündinud 1902
Surnud 1963